Nafarroako Parlamentuko Mahaiak, 2020ko otsailaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroako Enpresa Korporazio Publikoko langileak hautatzeko prozesuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz idatzizko erantzuna bidal dezan.

Iruñean, 2020ko otsailaren 10ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Nafarroako Enpresa Korporazio Publikoak eta korporazioko enpresa bakoitzak langileak hautatze aldera egindako prozesuei dagokienez, honako hau jakin nahi dut:

Lehena. Langileak hautatzeko enpresa pribatuek 2015etik gaur bitarte egindako langile-hautapeneko prozesuen bitartezko kontratazioen kopurua, enpresaz enpresa.

Bigarrena. Langileak hautatzeko enpresa pribatu horiei 2015etik gaur bitarte ordaindutako zenbatekoa, enpresaz enpresa.

Hirugarrena. Langileak hautatzeko enpresa pribatua hautatze aldera zer prozesu egin den kasu bakoitzean.

Iruñean, 2020ko otsailaren 4an

Foru parlamentaria: Maiorga Ramírez Erro